In-Nazzjonijiet Maqgħuda qed tħejji biex tagħti għajnuna umanitarja lil 10,000 refuġjat mis-Sudan t’Isfel li jinsabu f’Darfur (ritratt fuq). L-uffiċċju li jikkordina l-ħidma umanitarja jistma’ li 120,000 persuna kellhom jitilqu mill-pajjiż minħabba l-vjolenza li bdiet fil-15 ta’ Diċembru fis-Sudan t’Isfel. Fl-2003, bdiet hemm rivoluzzjoni armata f’Darfur kontra l-gvern Sudaniż dominat mill-Għarab u hu stmat li sa issa mietu 300,000 persuna. Sadanittat, l- UNICEF qed twissi li r-Republika Ċentrali Afrikana riesqa lejn diżastru umanitarju wara l-kolp ta’ stat tas-sena l-oħra. L-aġenzija tan-NU li tieħu ħsieb il-kura tat-tfal tgħid li l-iffullar, nuqqas ta’ ilma u mezzi sanitarji ineżisteti komplew  wasslu biex is-sitwazzjoni tmur għall-agħar.